Balta žuvis
Balta žuvis – neformalus žvejybos ir kulinarijos terminas, nusakantis daug įvairių žuvų rūšių, kurių mėsa yra balkšvos spalvos ir neturi stipraus skonio. Dažniausiai taip vadinamos menkės (Gadus morhua), merlangai (Merluccius bilinearis), juodadėmės menkės (Melanogrammus aeglefinus), sidabrinės menkės, saidos (Pollachius), plekšnės ir kitos. Baltos žuvys valgomos šviežios (keptos, virtos, žuvienėje), tačiau dažniau naudojamos ir žuvies piršteliams, šaldomos, konservuojamos, naudojamos krabų lazdelių gamybai, džiovinamos, iš jų daromi žuvies kukuliai.